מאקוטו שינקאי

מאקוטו שינקאי (ביפנית: 新海 誠;‏ נולד ב-9 בפברואר 1973) הוא במאי, תסריטאי ואנימטור יפני של סרטי אנימה, המכונה "הייאו מיאזאקי החדש". לשינקאי סגנון אנימציה ייחודי, המתאפיין בתשומת לב רבה לפרטים ובפלטת-צבעים אופיינית. בין סרטיו הידועים ביותר ניתן למנות את חמישה סנטימטרים לשנייה ואת השם שלך, כאשר האחרון הפך ב-16 בינואר 2017 לסרט האנימה המצליח ביותר כלכלית אי פעם. ברוב ככל סרטיו של שינקאי, ישנו מוטיב חוזר של "אהבה ממרחק": מוטיב זה בולט ביותר בסרט "חמישה סנטימטרים לשנייה", שעוסק בקושי הרגשי שחווה הדמות הראשית, נער בשם טקאקי, כאשר מעבר דירה לחלק מרוחק של יפן מונע ממנו להיפגש עם אקארי (עמיתתו לכיתה), אותה הוא אוהב. שינקאי נולד בעיירה קומי שבמחוז נאגנו, ולמד ספרות יפנית באוניברסיטת צ'והו שבטוקיו. בזמן שעבד כמעצב גרפי בחברת משחקי המחשב Falcom, פרסם שינקאי סרט שחור-לבן קצר של 5 דקות בשם "היא והחתול שלה" (Kanojo to kanojo no neko), שבו תוארו חלקים מחייה של בחורה צעירה מנקודת המבט של החתול שלה. הסרט זכה לביקורות אוהדות, וקיבל את פרס האנימציה הממוחשבת של עמותת DoGA לשנת2000. שינקאי החל בשלב זה לשקול מעבר לתעשיית האנימה. הסרט הבא בבימויו, היה קולו של כוכב (Hoshi no koe) - סרט באורך 25 דקות, בו מסופר על נער ונערה, הנאלצים להיפרד לאחר שהנערה נשלחת להילחם כנגד חייזרים. בשנת 2001, שינקאי פרש מחברת Falcom, והחל לעבוד על סרטו הראשון באורך מלא. בשנת 2004 יצא לאקרנים ביפן סרטו בן 90 הדקות של שינקאי, בשם "מעבר לעננים, המקום המובטח" (Kumo no mukô, yakusoku no basho). זהו סרט מציאות חלופית, שבו יפן חולקה בין ארצות הברית לבין ברית המועצות, כאשר האי הצפוני ביותר, הוקאידו, נמצא בשליטת ברית המועצות ואילו שאר יפן נתונה תחת שלטון ארצות הברית. השלטונות בהוקאידו בנו מגדל זכוכית ענק, שמטרתו לא ידועה ומעורר חששות בדרום. עלילתו של הסרט עוסקת בשני נערים החיים בחלקה הדרומי של יפן, ומתכננים להגיע בעזרת מטוס למגדל הזכוכית. סרטו הבא של שינקאי, "חמישה סנטימטרים לשנייה" (Byousoku 5 Centimeter), שיצא ב-2007, מורכב משלושה חלקים המקושרים זה לזה, ועוסקים בטקאקי ואקארי, שני תלמידים שהתאהבו אך מתרחקים עם הזמן זה מזה, פיזית ורגשית. לאחר סיום ההפקה של הסרט, שינקאי נפש במשך כשנה בלונדון, וב-2009 חזר ליפן והתחיל לעבוד על סרטו הבא, "הילדים שרודפים אחרי כוכבים" (Hoshi wo Ou Kodomo), שיצא לאור ב-2011. עלילתו של הסרט עוסקת בנערה בשם אסונה ובמורה שלה, ריוג'י מוראסאקי. שניהם יורדים אל עולם תת-קרקעי בשם אגארתה על-מנת להגיע ממנו לעולם המתים ולהחזיר לחיים את שון, נער בו אסונה התאהבה, ואת אשתו של מוראסאקי. בשנת 2013 יצא לאקרנים סרטו של שינקאי "גן המילים" (Kotonoha no Niwa) שעלילתו עסקה בנער ובאישה בת 27, המתאהבים זה בזה. בשנת 2016 יצא לאקרנים סרט של שינקאי "השם שלך" (Kimi no na wa) בו מתוארים חייהם של מיצוהא, נערה המתגוררת בכפר איטומורי, וטאקי, נער הגר בטוקיו, שמסיבה לא ידועה מחליפים גופים זה עם זה; ובהופעתו של כוכב שביט בשמי יפן, המשנה את חייהם. בסרט שולבו ארבעה שירים של להקת הרוק היפנית RADWIMPS. "השם שלך" זכה לשבחי הביקורות ולהצלחה כלכלית עצומה, ונחשב לסרט האנימה הרווחי ביותר בכל הזמנים; הסרט זכה בארבעה פרסי האקדמיה היפנית, והיה מועמד לפרס אנני ולפרס אוסקר. סרטו הבא של מאקוטו שינקאי, "ילדת מזג האוויר" (Tenki no ko) יצא להקרנה ב-קיץ 2019, ועוסק בנערה שיכולה לשלוט במזג האוויר. ב 2022 יצא סרטו החדש "סוזומה" (Suzume no Tojimari, "סגירת הדלתות של סוזומה") שהיה מועמד בפסטיבל הסרטים בברלין, סרט האנימה היחיד שהגיע לפסטיבל זה מאז ״המסע המופלא״ של מיאזאקי ב 2002. מעבר לעננים, המקום המובטח (2004) חמישה סנטימטרים לשנייה (2007) הילדים שרודפים אחרי כוכבים (2011) גן המילים (2013) השם שלך (2016) ילדת מזג האוויר (2019) סוזומה (2022) She and Her Cat ‏(1999, "היא והחתול שלה") Voices of a Distant Star ‏(2002, "קולו של כוכב רחוק") A Gathering of Cats ‏(2008) דארקה נו מנאזאשי ‏(2013, "המבט של מישהו") הייאו מיאזאקי מאמורו הוסודה אנימה השם שלך מדיה וקבצים בנושא מאקוטו שינקאי בוויקישיתוף אתר האינטרנט הרשמי של מאקוטו שינקאי (ביפנית) מאקוטו שינקאי, ברשת החברתית אקס (טוויטר) מאקוטו שינקאי, ברשת החברתית Goodreads מאקוטו שינקאי, במסד הנתונים הקולנועיים IMDb (באנגלית) מאקוטו שינקאי, באתר AllMovie (באנגלית) מאקוטו שינקאי, באתר Rotten Tomatoes (באנגלית) מאקוטו שינקאי, במסד הנתונים הקולנועיים KinoPoisk (ברוסית) מאקוטו שינקאי, באתר MusicBrainz (באנגלית) אתר הסטודיו בו נעשו סרטיו של שינאקי מאקוטו שינקאי, יוצר סרטי אנימה בשביל אדם אחד, כתבה באתר MTV מאקוטו שינקאי מביא מגע קסם לאנימה, כתבה באתר Nikkei Makoto Shinkai, IMDb "Spirited Away is no longer the highest-grossing anime of all time". The Independent (באנגלית בריטית). 2017-01-17. נבדק ב-2017-06-07. "Byôsoku 5 senchimêtoru (2007)", במסד הנתונים הקולנועיים IMDb (באנגלית) "Makoto Shinkai: Making Anime for One Person at a Time". MTV News (באנגלית). נבדק ב-2017-06-07. "Koto no ha no niwa (2013)", במסד הנתונים הקולנועיים IMDb (באנגלית) "Kimi no na wa (2016)", במסד הנתונים הקולנועיים IMDb (באנגלית) "Your Name. (Kimi No Na Wa.)". Rotten Tomatoes (באנגלית). נבדק ב-2017-06-08. Anime directors Mamoru Hosoda, Makoto Shinkai working on new films, entertainment.inquirer.net (באנגלית)